অ্যাম্বন ডিবা কাইট্টা
অ্যাম্বন ডিবা কাইট্টা বা ডিবা কাছিম (ইংরেজি: Amboina box turtle বা southeast Asian box turtle), (বৈজ্ঞানিক নাম: Cuora amboinensis), হচ্ছে এশিয়ার কচ্ছপের একটি প্রজাতি। এটি ভারত, নেপাল, পাকিস্তান, শ্রীলঙ্কা, মায়ানমার, থাইল্যান্ড, কম্বোডিয়া, ভিয়েতনাম, মালয়েশিয়া, সিঙ্গাপুর, ফিলিপাইন এবং বাংলাদেশে পাওয়া যায়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।